Мәҙәниәт һарайында 14 үҙешмәкәр сәнғәт ижады коллективы эшләй : “ Рябинушка ” урыҫ йыры ансамбле ( 1998 й . , 2001 йылдан алып “ халыҡ ” исемен йөрөтә ; етәксеһе — Башҡортостан Республиканың атҡаҙанған мәҙәниәт хеҙмәткәре Т.Г.Яровая ) , “ Берхомут ” муниц. халыҡ бейеүе ансамбле ( 1984 й . , 1996 йылдан алып — “ халыҡ ” ; етәксеһе А.Р.Мөхәмәтйәнов ) , “ Юрматы ” башҡорт фольклор ансамбле ( 1985 й . , 2003 йылдан алып — “ халыҡ ” ; етәксеһе З.Р.Алламоратова ) , башҡорт театры ( 1961 й . , 1967 йылдан алып — “ халыҡ ” , етәксеһе Р.Ә.Әхмәтйәнова ) һ.б. Мәҙәниәт һарайында йыл һайын башҡорт гүзәлдәренең “ Һылыуҡай ” ( 1992 йылдан алып ) республика конкурсы , предприятие һәм ойошмаларҙа эшләгән йәштәр вәкилдәре араһында “ Хеҙмәткәр ҡыҙ ” ( “ Работница ” , 2009 йылдан алып ) проф. оҫталыҡ республика конкурсы , “ Көньяҡ еле ” ( “ Южный ветер ” , 1995 йылдан алып , 2 йылға 1 тапҡыр ) төбәк рок-фестивале ; үҙешмәкәр сәнғәт коллективтарының концерттары һәм ҡала смотрҙары ; төрлө күргәҙмәләр , презентациялар үткәрелә .